Diari Oficial de la Generalitat Valenciana


Sumari del DOGV 8331, del 04-07-2018 (2018/6248)

Notificació de la sentència dictada en el procediment de divorci contenciós número 1153/2017.
---------------------------------------------------------------------------------------------

### Dades del document

Número de DOGV
:   8331

Data del DOGV
:   04-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6248


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 1153/2017. [2018/6248]  
Procediment: família. Divorci contenciós número 1153/2017.  
De: Jaqueline Yracema Johns Martínez.  
Procuradora: María Ramírez Vázquez.  
Contra: Alesandru Sames Ghinea.  
Vicenta María Casañ Arandiga, lletrada de l'Administració de justícia del Jutjat de Primera Instància número 8 de València, sent magistrat jutge José María Cutillas Torns, faig saber que, en el procés d'assumpte civil seguit en el jutjat assenyalat amb el número 1153/2017, a instàncies de Jaqueline Yracema Johns Martínez contra Alesandru Sames Ghinea, dimanant de família. Divorci contenciós número 1153/2017, s'ha dictat sentència la dispositiva de la qual és la següent:  
  
«Dispositiva  
Estime parcialment la demanda plantejada per Jaqueline-Yracema Johns Martínez i, en la seua representació, per la procuradora dels tribunals María Ramírez Vázquez, assistida de la lletrada Laura Pellicer Sánchez, contra Alexandru Sames Ghinea, declarat en rebel·lia processal, amb assistència del Ministeri Fiscal, i declare dissolt, per causa de divorci, el matrimoni contret pels referits cònjuges, amb tots els efectes legals inherents a la dita declaració; establisc, com a mesures definitives, les següents:  
1) S'atribueix l'exercici conjunt de la pàtria potestat i s'assigna la guarda i la custòdia del fill menor, [...], a la mare.  
2) El règim de visites a favor del progenitor no custodi serà de caps de setmana alterns, des de l'eixida del col·legi; el pare arreplegarà el menor fins a les 20.00 hores del diumenge en què el tornarà al domicili matern. El menor passarà la meitat de les vacances escolars d'estiu, Nadal, Pasqua i Falles amb cada progenitor; la mare triarà els anys imparells i el pare els anys parells.  
3) Quant a la pensió d'aliments, es fixa en la quantitat de 200 euros mensuals per al fill, quantitat que serà ingressada en el compte que designe la progenitora dins els cinc primers dies de cada mes i serà actualitzada d'acord amb l'índex de preus al consum. Criteri sostingut pel Ministeri Fiscal tenint en compte que no consta en els actes del procés cap prova determinant de la situació patrimonial del demandat i atés que la part actora ha reconegut que, en alguna ocasió, el demandat li ha pagat la suma de 200 euros, a la dita quantitat ha d'estar-se.  
5) Ambdós progenitors contribuiran al 50 % en el pagament de les despeses extraordinàries del fill menor, concretament, tots aquells despeses extraordinàries que es deriven de l'educació, l'atenció i la salut del fill.  
6) Respecte a la pensió compensatòria, no pertoca a estimar aquesta pretensió.  
7) Queda dissolt el règim econòmic matrimonial.  
Tot això sense fer una especial condemna en les costes d'aquest procediment.  
I, una vegada siga ferma aquesta resolució, remeteu-ne un testimoniatge al registre civil on conste inscrit el matrimoni, perquè l'anoten al marge.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, s'ha d'anotar en el llibre corresponent i de la qual cal deixar un testimoniatge en les actuacions originals; cal notificar-la a les parts, i se'ls fa saber que, en contra d'aquesta sentència, es podrà interposar, en aquest jutjat, un recurs d'apel·lació dins dels vint dies següents a la seua notificació, prèvia constitució d'un dipòsit de 50 euros en el compte de dipòsits i consignacions d'aquest jutjat en l'entitat Banco Santander, SA (disposició addicional 15a de la LO 1/2009).  
Ho pronuncie, mane i firme.»  
  
I perquè valga de notificació de forma legal a Alesandru Sames Ghinea, en rebel·lia, expedisc aquest edicte.  
  
València, 11 de juny de 2018.- La lletrada de l'Administració de justícia: Vicenta María Casañ Arandiga.